Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/023 IT/ Antonio Merloni SpA, Italia) /* COM/2013/090 final - 2013/ () */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR, peste nivelul rubricilor corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 29 decembrie 2011, Italia a prezentat cererea EGF/2011/023 IT/Antonio Merloni pentru o contribuție financiară din partea FEG, în urma disponibilizărilor care au avut loc în cadrul Antonio Merloni SpA în Italia. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru acordarea unei contribuții financiare în temeiul regulamentului menționat. SINTEZA CERERII ȘI ANALIZĂ Date principale || Numărul de referință FEG || EGF/2011/023 Stat membru || Italia Articolul 2 || (a) Întreprinderea principală || Antonio Merloni SpA Furnizori și producători din aval || 0 Perioada de referință || 23.8.2011 – 23.12.2011 Data de începere a serviciilor personalizate || 29.3.2012 Data cererii || 29.12.2011 Disponibilizări în timpul perioadei de referință || 1 517 Disponibilizări înainte și după perioada de referință || 0 Totalul disponibilizărilor eligibile || 1 517 Lucrători disponibilizați vizați de măsurile de sprijin || 1 517 Cheltuieli pentru servicii personalizate (EUR) || 7 451 972 Cheltuieli pentru punerea în aplicare a FEG[3] (EUR) || 298 000 Cheltuieli pentru punerea în aplicare a FEG (%) || 3,84 Buget total (EUR) || 7 749 972 Contribuția din FEG (65 %) (EUR) || 5 037 482 1. Cererea a fost prezentată Comisiei la data de 29 decembrie 2011 și a fost completată cu informații suplimentare până la data de 4 septembrie 2012. 2. Cererea îndeplinește condițiile de utilizare a FEG prevăzute la articolul 2 litera (a) din Regulamentul (CE) nr. 1927/2006 și a fost prezentată în termenul de 10 săptămâni menționat la articolul 5 din regulamentul respectiv. Legătura dintre disponibilizări și schimbările majore din structura comerțului mondial, generate de globalizare sau de criza financiară și economică mondială 3. Pentru a stabili legătura dintre disponibilizări și criza financiară și economică mondială, Italia susține că piața echipamentelor casnice a fost grav afectată de criză. Datele[4] disponibile confirmă declinul semnificativ în ceea ce privește producția de echipamente casnice, în special din cauza scăderii exporturilor mai ales a celor către Statele Unite (-30,5% în 2009 comparativ cu 2008) și către Japonia (-11,40% în același interval de timp). Producția de echipamente casnice din UE-27 a scăzut timp de trei ani consecutivi (2007-2009) în comparație cu anul precedent relevant și s-a redresat ușor abia în 2010. Producția de echipamente casnice - Indicele de producție al industriei (modificare procentuală în comparație cu anul precedent) || 2006 || 2007 || 2008 || 2009 || 2010 UE27 || 5,5 || -3,1 || -8,8 || -17,6 || 1,2 Italia || 4,0 || -1,4 || -13,8 || -24,2 || -6,3 Sursa: Eurostat 4. Producția din Italia a urmat aceeași tendință negativă ca și media pe UE-27, iar declinul la exporturi a fost mai mare decât media pe UE-27. Exporturile către Statele Unite au scăzut cu 44,59% în 2009, comparativ cu 2008, iar cele către Japonia cu 29,87%. În 2010, tendința descendentă a continuat în cazul echipamentelor casnice italiene. 5. Pentru a-și menține cota de piață în fața concurenței din partea țărilor cu cost scăzut al forței de muncă, cum ar fi China și Turcia, Antonio Merloni SpA, al cincilea cel mai mare producător de echipamente din UE în 2002, și-a schimbat strategia de vânzări, iar în 2006 a început să își vândă produsele direct prin propriile mărci. Odată cu izbucnirea crizei financiare și economice mondiale, societatea s-a confruntat cu dificultăți financiare, care au fost amplificate și de înăsprirea bruscă a condițiilor de acces la credite financiare. În 2007, cu o cifră de afaceri de aproape 900 de milioane EUR, Antonio Merloni a înregistrat creanțe și datorii de aproximativ 500 de milioane EUR. Declinul semnificativ al producției, care a urmat tendința descendentă la nivel european, combinat cu constrângerile financiare, a dus la înaintarea unei cereri către Ministerul dezvoltării economice în vederea admiterii aplicării unei proceduri judiciare pentru mari întreprinderi în situații de criză și, în cele din urmă, la sistarea activității economice a Antonio Merloni SpA. Un număr total de 2 217 lucrători au fost disponibilizați, dintre care 700 au fost preluați de societatea QA Group SpA. În consecință, această cerere, se referă la cei 1 517 lucrători, care au rămas fără loc de muncă odată cu închiderea Antonio Merloni SpA. 6. În evaluarea sa privind cererea EGF/2009/010 LT/Snaigë, Comisia a precizat deja impactul crizei economice și financiare asupra întreprinderilor care își desfășoară activitatea în producția de echipamente casnice. Demonstrarea numărului de disponibilizări și îndeplinirea criteriilor de la articolul 2 litera (a) 7. Italia a transmis această cerere pe baza criteriilor de intervenție prevăzute la articolul 2 litera (a) din Regulamentul (CE) nr. 1927/2006, care prevăd drept condiție pentru intervenție existența unui număr de cel puțin 500 de disponibilizări pe o perioadă de patru luni, din cadrul unei societăți dintr-un stat membru, incluzând lucrătorii disponibilizați de furnizorii și de producătorii din aval ai societății respective. 8. Cererea menționează 1 517 disponibilizări în cadrul Antonio Merloni SpA în timpul perioadei de referință de patru luni de la 23 august 2011 la 23 decembrie 2011. Toate disponibilizările au fost calculate în conformitate cu articolul 2 al doilea alineat a treia liniuță din Regulamentul (CE) nr. 1927/2006. Comisia a primit confirmarea, solicitată în temeiul articolului 2 al doilea paragraf a treia liniuță că acesta este numărul real al disponibilizărilor efectuate. Explicația caracterului neprevăzut al disponibilizărilor în cauză 9. Autoritățile italiene susțin că criza financiară și economică a condus la o prăbușire bruscă a economiei mondiale, impactul fiind uriaș asupra multor sectoare. Natura recesiunii în ceea ce privește producția de echipamente casnice, cu o înăsprire bruscă a condițiilor de acces la credite financiare și o încetinire dramatică a comenzilor, este fără precedent în istoria recentă. Ca urmare a crizei, evoluțiile economice din 2008 nu au urmat tendințele din anii anteriori. În consecință, închiderea Antonio Merloni SpA și disponibilizările nu au putut fi anticipate sau prevenite cu ușurință. Identificarea întreprinderilor care au efectuat disponibilizări și a lucrătorilor vizați de măsurile de asistență 10. Cererea se referă la 1 517 disponibilizări din cadrul Antonio Merloni SpA. Toți acești lucrători sunt vizați de măsurile cofinanțate de FEG. 11. Defalcarea pe categorii a lucrătorilor vizați este următoarea: Categorie || Numărul || Procentaj Bărbați || 1 063 || 70,07 Femei || 454 || 29,93 Cetățeni ai UE || 1 450 || 95,58 Cetățeni din țări terțe || 67 || 4,42 15-24 ani || 0 || 0,00 25-54 ani || 1 322 || 87,15 55-64 ani || 193 || 12,72 Cu vârsta peste 64 de ani || 2 || 0,13 12. Dintre lucrătorii vizați, 71 sunt cu handicap sau au o problemă de sănătate de lungă durată. 13. În ceea ce privește categoriile profesionale, defalcarea este următoarea: Categorie || Numărul || Procentaj Înalți funcționari și directori || 8 || 0,53 Persoane cu studii superioare || 14 || 0,92 Tehnicieni și profesiuni asociate || 23 || 1,52 Salariați de tip administrativ || 50 || 3,30 Meșteșugari și lucrători în domenii asociate || 72 || 4,75 Operatori pe mașini și instalații și asamblori || 1 308 || 86,22 Muncitori necalificați || 42 || 2,76 14. În conformitate cu articolul 7 din Regulamentul (CE) nr. 1927/2006, Italia a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la contribuția financiară a FEG. Descrierea teritoriului vizat, a autorităților sale și a părților interesate 15. Teritoriile afectate de concedieri sunt regiunile Marche și Umbria și, în special, provinciile Ancona și Perugia unde se aflau instalațiile de producție ale Antonio Merloni SpA. 16. Ca o consecință a crizei economice și financiare mondiale, numărul de întreprinderi active în ambele provincii s-a diminuat. De asemenea, a avut loc o externalizare progresivă care a dus la restrângerea sectoarelor agricultură, comerț și industrie. La Ancona, întreprinderile agricole au înregistrat o scădere cu 1,2%, și reprezintă în prezent 18,8% din numărul total al întreprinderilor active. Sectorul de producție a rămas relativ stabil, în timp ce numărul întreprinderilor care activează în sectorul comercial a înregistrat o ușoară creștere (+0,3%) și reprezintă în prezent 26,4% din numărul total al întreprinderilor din provincie. Cu toate acestea, acest procent este mai mic decât media națională (27,2%). Toate aceste cifre se referă la anul 2010 în comparație cu anul precedent. În Perugia, în aceeași perioadă, numărul de întreprinderi agricole a scăzut cu 0,9%, dar reprezintă în continuare 22,6% din totalul întreprinderilor active din provincie. De asemenea, sectorul de producție a scăzut ușor (-0,6%), în timp ce societățile din sectorul comercial au crescut (+1,1%) și reprezintă în prezent 23,4% din numărul total de întreprinderi. Cu toate acestea, ca și în cazul provinciei Ancona, cota de piață deținută de societățile comerciale ca procent din totalul întreprinderilor din provincie (23,4%) este mai mică decât media națională. 17. Principalele părți interesate sunt Regione Umbria și Regione Marche și, în special, autoritățile publice din Perugia și Ancona, precum și următoarele uniuni sindicale: FIM-CISL[5], FIOM-CGIL[6], UILM-UIL[7], UGL metalmeccanici[8] și RSU[9]. Impactul preconizat al disponibilizărilor asupra ocupării forței de muncă la nivel local, regional sau național 18. În anii anteriori crizei, atât provincia Ancona, cât și provincia Perugia înregistrau o rată a șomajului situată sub media națională. În 2009, șomajul a crescut cu 40% în comparație cu anul precedent, în timp ce, în 2010, rata șomajului a rămas stabilă în Perugia și a scăzut în Ancona ca urmare, în principal, a scăderii ratei de activitate, mai degrabă decât ca urmare a creșterii ocupării forței de muncă. În 2009, comparativ cu anul precedent, PIB-ul regional a scăzut cu aproximativ 3% și cifra de afaceri a industriei a scăzut cu 14,6% în regiunea Marche și cu 16,4% în Umbria. Această scădere a dus la o creștere a orelor de CIG[10] în sectoarele de producție cu 368% în regiunea Marche și cu 444% în Umbria. Cele 1 517 de concedieri din cadrul Antonio Merloni SpA care fac subiectul acestei cereri au agravat și mai mult situația. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 19. Toate măsurile prezentate în cele ce urmează alcătuiesc, împreună, un pachet coordonat de servicii personalizate menite să asigure reintegrarea lucrătorilor pe piața forței de muncă: – Orientare profesională: O serie de interviuri structurate și instrumente specifice, cum ar fi analiza competențelor și profilul capacității de inserție profesională pentru a identifica domeniile în care lucrătorii își pot îmbunătăți competențele și pot fi sprijiniți în ceea ce privește definirea obiectivelor lor profesionale. – Asistență pentru căutarea unui loc de muncă: Aceasta include elaborarea unei strategii personalizate de autopromovare și acțiuni pentru căutarea unui loc de muncă. Lucrătorii sunt ajutați să se înscrie pentru posturi în cadrul unor întreprinderi interesate și sunt sprijiniți în procesul de selecție, iar, dacă este necesar, beneficiază de formare profesională specifică pentru a-i ajuta să accepte ofertele de muncă de la firmele relevante. – Promovarea antreprenoriatului: Servicii de asistență pentru lucrătorii disponibilizați cu idei de afaceri în planificarea de noi activități economice. – Formare profesională și actualizarea competențelor: Lucrătorii disponibilizați primi un bon valoric pentru cursuri de formare profesională cu o valoare medie de 1 300 EUR pe care trebuie să îl aloce parcursului lor de formare profesională. Bonul valoric poate fi cheltuit într-o instituție calificată de formare profesională sau într-o întreprindere unde lucrătorul disponibilizat urmează o recalificare după ce a fost angajat sau într-o firmă care asigură formare profesională la locul de muncă. Bonul este strict legat de parcursul de reintegrare stabilit pentru fiecare lucrător . – Orientare pentru lucrătorii cu vârste de peste 50 de ani: Acest tip de orientare are ca scop furnizarea de sprijin specific lucrătorilor cu vârste de peste 50 de ani pentru a-i încuraja să rămână pe piața forței de muncă. – Alocație pentru căutarea unui loc de muncă: Pentru fiecare zi în care participă la măsurile FEG, lucrătorii vor primi o indemnizație care corespunde unei zile de indemnizație de subzistență din Italia („CIGS”). – Primă de angajare: Lucrătorii disponibilizați beneficiază de această plată prin facilitarea reinserției lor profesionale într-o altă întreprindere pe baza unor contracte de muncă pe durată nedeterminată. Suma relativ mare, de 5 000 EUR per lucrător, plătită noului angajator pentru recrutarea celor mai defavorizați lucrători, care au un nivel redus de educație, reflectă investițiile care trebuie făcute de noul angajator pentru recalificarea acestora și pentru pregătirea lor pentru noi sarcini. – Contribuție la cheltuielile de deplasare: Lucrătorii care participă la aceste măsuri vor primi până la 300 EUR ca o contribuție la cheltuielile de deplasare ale acestora atunci când trebuie să facă naveta pe o distanță mai mare de 25 km de orașul în care măsurile au loc. – Contribuție la cheltuielile de schimbare a reședinței: Lucrătorii care acceptă un loc de muncă ce implică o schimbare de reședință vor primi o indemnizație de mobilitate de 5 000 EUR pentru acoperirea cheltuielilor necesare. Indemnizația se plătește ca o contribuție unică la prezentarea dovezii cheltuielilor suportate. 20. Cheltuielile de punere în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și control, precum și activitățile legate de informare și publicitate. 21. Serviciile personalizate prezentate de autoritățile italiene sunt măsuri active pe piața muncii în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile italiene estimează costurile totale la 7 749 972 EUR, din care cheltuielile pentru serviciile personalizate la 7 451 972 EUR și cheltuielile pentru punerea în aplicare a FEG la 298 000 EUR (3,84 % din suma totală). Contribuția totală solicitată din FEG este de 5.037.482 EUR (65 % din costurile totale). Acțiuni || Numărul estimat al lucrătorilor vizați || Costul estimat pe lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul alineat din Regulamentul (CE) nr. 1927/2006] Orientare profesională (Orientamento professionale) || 1 517 || 36 || 54 612 Asistență pentru căutarea unui loc de muncă (Assistenza alla ricerca attiva) || 1 517 || 180 || 273 060 Promovarea spiritului antreprenorial (Assistenza all'autoimprenditorialità) || 280 || 240 || 67 200 Formare profesională și actualizarea competențelor (Voucher formativo) || 1 011 || 1 300 || 1 314 300 Orientare pentru lucrătorii cu vârste de peste 50 de ani (Misure spechifiche di stimolo per lavoratori muri) || 280 || 210 || 58 800 Alocație pentru căutarea unui loc de muncă (Indennita per la ricerca attiva) || 1 517 || 2 000 || 3 034 000 Primă de angajare (Bonus assunzionali) || 400 || 5 000 || 2 000 000 Contribuție la cheltuielile de deplasare (Contributo per la mobilità formativa) || 500 || 300 || 150 000 Contribuție la cheltuielile de schimbare a reședinței (Bonus per la mobilità territoriale) || 100 || 5 000 || 500 000 Subtotal servicii personalizate || || 7 451 972 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 30 000 Management || || 125 000 Informare și publicitate || || 36 000 Activități de control || || 107 000 Subtotal cheltuieli legate de punerea în aplicare a FEG || || 298 000 Total costuri estimate || || 7 749 972 Contribuție din FEG (65 % din costurile totale) || || 5 037 482 22. Italia confirmă că măsurile descrise mai sus sunt complementare acțiunilor finanțate din fondurile structurale. Conform autorităților italiene, absenței finanțării duble este asigurată de o coordonare permanentă între actorii instituționali responsabili cu planificarea și administrarea resurselor financiare ale fondurilor structurale și FEG. Data/datele la care serviciile personalizate pentru lucrătorii afectați au început sau se estimează că vor începe 23. Italia a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 29 martie 2012. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Procedurile de consultare a partenerilor sociali 24. Posibilitatea de a face uz de sprijin prin FEG a fost încorporată în „Accordo di programma”, un acord semnat în 2010 de către Ministerul dezvoltării economice și regiunile Emilia Romagna, Marche și Umbria și aprobat ulterior de partenerii sociali. În noiembrie 2011, partenerii sociali au fost consultați cu privire la pachetul coordonat de măsuri cofinanțate prin FEG. În plus, punerea în aplicare a măsurilor FEG va fi monitorizată de către grupul de coordonare al „Accordo di programma”. 25. Autoritățile italiene au confirmat că s-au respectat cerințele legislației naționale și cele ale legislației UE privind concedierile colective. Informare cu privire la acțiunile obligatorii în temeiul legislației naționale sau al contractelor colective de muncă 26. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile italiene: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență prin intermediul altor instrumente financiare ale UE. Sisteme de gestionare și control 27. Italia a notificat Comisiei că organismele care vor gestiona și vor controla contribuția financiară sunt cele care gestionează și controlează FSE. Regiunile Marche și Umbria vor fi organismele intermediare pentru autoritatea de gestionare. Finanțare 28. În baza cererii înaintate de Italia, contribuția propusă din FEG pentru pachetul coordonat de servicii personalizate (inclusiv cheltuielile pentru punerea în aplicare a FEG ) este de 5 037 482 EUR, reprezentând 65% din costurile totale. Ajutoarele propuse de Comisie în cadrul acestui fond se bazează pe informațiile furnizate de Italia. 29. Având în vedere cuantumul maxim al contribuției financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie înscrisă la rubrica 1a din cadrul financiar. 30. Cuantumul propus al contribuției financiare va lăsa disponibil mai mult de 25 % din suma maximă anuală rezervată din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 31. Prin prezentarea acestei propuneri de mobilizare a FEG, Comisia inițiază procedura simplificată de trialog, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune oficială trilaterală. 32. Comisia prezintă separat o cerere de transfer în vederea înscrierii în bugetul pentru anul 2013 a unor credite de angajament specifice, în conformitate cu punctul 28 din Acordul interinstituțional din 17 mai 2006. Sursa creditelor de plată 33. Creditele din linia bugetară a FEG se vor utiliza pentru a finanța suma de 5 037 482 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/023 IT/ Antonio Merloni SpA, Italia) PARLAMENTUL EUROPEAN ªI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[11], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[12], în special articolul 12 alineatul (3), având în vedere propunerea Comisiei Europene[13], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă. (2) Domeniul de aplicare al FEG a fost extins pentru cererile depuse în perioada 1 mai 2009-30 decembrie 2011 pentru a include sprijinul pentru lucrătorii disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (4) La 29 decembrie 2011, Italia a depus o cerere de mobilizare a FEG în ceea ce privește disponibilizările din întreprinderea Antonio Merloni SpA și a completat-o cu informații suplimentare transmise până la 4 septembrie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 5.037.482 EUR. (5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Italia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare (FEG) pentru alocarea sumei de 5 037 482 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European, Pentru Consiliu Preşedintele Preşedintele [1] JO C 139, 14.6.2006, p. 1. [2] JO L 406, 30.12.2006, p. 1. [3] În temeiul articolului 3 al treilea paragraf din Regulamentul (CE) nr. 1927/2006. [4] Eurostat, Schimburile comerciale în UE27 din 1988 de către SITC. [5] Federazione Italiana Metalmeccanici – Confederazione Italiana Sindacato Lavoratori. [6] Federazione Impiegati e Operai Metallurgici. [7] Unione Italiana lavoratori Metalmeccanici – Confederazione General Italiana del Lavoro. [8] Unione Generale del Lavoro Metalmeccanici. [9] Rappresentanza Sindacale Unitaria. [10] CIG este o schemă prevăzută de legislația italiană, constând într-un beneficiu financiar plătit de Istituto Nazionale della Previdenza Sociale-INPS (Institutul național de securitate socială) în favoarea lucrătorilor suspendați din activitate sau care lucrează cu normă redusă. [11] JO C 139, 14.6.2006, p. 1. [12] JO L 406, 30.12.2006, p. 1. [13] JO C […], […], p. […].